[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Kiel salvadora artisto instruas la lingvon nawat por povigi transgenrulojn"}, {"text_idx": "#000007", "text": "La verko de Petrona Xemi Tapepechul promesas kunigi du marg\u0302enitajn komunumojn: parolantojn de la lingvo nawat [akademie nomata pipil] kaj transgenrulojn. Pere de sia krea verko kiel indig\u0302ena transgenra ino, s\u0302i honoras sian devenon kiam s\u0302i uzas la preskau\u0306 malaperintan indig\u0302enan lingvon nawat [es] dum s\u0302i rolludas, reg\u0302isoras au\u0306 verkas."}, {"text_idx": "#000008", "text": "Nawat estas lingvo kiu apartenas al la grupo de dialektoj de la nau\u0306atla lingvo [eo], kies areo etendig\u0302as de Meksiko al Kostariko. G\u0302i estas grave minacata [es] kaj havas malpli ol 100 parolantojn. G\u0302in konas precipe kelkaj indig\u0302enaj [en] maljunaj parolantoj en la okcidenta regiono de Salvadoro."}, {"text_idx": "#000009", "text": "La lingvo nahuat au\u0306 nawat perdis grandan parton de sia parolantaro pro la masakro de salvadoraj kamparanoj [Matanza \u2013 en] fare de la milita diktaturo de Maximiliano Herna\u0301ndez Marti\u0301nez en 1932, kiam proksimume inter 25 000 kaj 30 000 indig\u0302enoj kaj kamparanoj estis masakritaj."}, {"text_idx": "#000010", "text": "Hodiau\u0306 ekzistas movado por revigligi [es] la lingvon nawat inter gejunuloj, al kiu Xemi apartenas."}, {"text_idx": "#000011", "text": "Post foriro de sia denaska \u201cKuskatan\u201d (Salvadoro, en nawat), Xemi ig\u0302is aktivulo kaj gvidanto en la transgenrula komunumo de Vas\u0302ingtono. S\u0302i trejnig\u0302is en la Nacia Konservatorio de Dramaj Artoj kaj partoprenis en diversaj teatraj\u0302oj, inkluzive de tiuj de la Arta Kolektivo Angel Rose [en, es kaj na], grupo fondita de s\u0302i en 2015."}, {"text_idx": "#000012", "text": "\u201cSiwayul (Koro de Ino) estas unurolula teatraj\u0302o pri la realproprigo de la duspiritula identeco tra la indig\u0302ena salvadora kulturo kaj diasporo kaj la povigo de la t.n. interna Praa Diino.\u201d"}, {"text_idx": "#000013", "text": "La kolektivo estas duspiritula teatra trupo, kiu honoras kaj la indig\u0302enajn praulojn de siaj membroj kaj sin mem kiel transgenrulojn pere de arto."}, {"text_idx": "#000014", "text": "\u201c\u2018Duspiritulo\u2019 [eo] estas homo, kiu identigas sin mem kiel havanta inecan kaj virecan spiritojn. Kelkaj indig\u0302enoj uzas tiun vorton por paroli pri siaj seksa, genra kaj/au\u0306 spirita identecoj\u201d, diras la kanada organizaj\u0302o Re:searching for LGBT Health [en]. La koncepto enhavas sakralajn kaj historiajn identecojn ekzistantajn de jarcentoj kaj povas enhavi GLAT-identecojn, sed ne estas limigita je ili."}, {"text_idx": "#000016", "text": "Creamos el colectivo para instar a la comunidad teatral de D.C. a dejar de borrar las historias, las tradiciones y los artistas indi\u0301genas. Tambie\u0301n para elevar a las comunidades indi\u0301genas y transge\u0301nero de dos espi\u0301ritus de Washington DC."}, {"text_idx": "#000017", "text": "Ni starigis la kolektivon por postuli de la teatra komunumo de Vas\u0302ingtono la c\u0302esigon de forvis\u0302ado de indig\u0302enaj artistoj, historioj kaj tradicioj kaj ankau\u0306 por plibonigi la kondic\u0302ojn de la indig\u0302enaj kaj duspiritaj transgenrulaj komunumoj de la distrikto."}, {"text_idx": "#000018", "text": "Dekomence, la kolektivo nomig\u0302is \u201cNelwat Ishkamewe\u201c, kio tradukeblas kiel \u201cindig\u0302enaj radikoj\u201d. La kolektivo transprenis [en kaj es] la nomon de artista kolektivo Angel Rose por honori al Angel Rose Garci\u0301a, 21-jarag\u0302a ina transgenrulo kiu forpasis en decembro de 2019."}, {"text_idx": "#000019", "text": "\u201cLa Kosmaj G\u0302emeloj estas teatraj\u0302o por junaj spektantoj, kie oni povas g\u0302ui muzikon kaj dancon. G\u0302i bazig\u0302as sur la Majaa K'iche Pop Wuj, kiu rakontas la kreadon de la mondo kaj la manieron kiel la suno kaj la luno ekestis.\u201d"}, {"text_idx": "#000020", "text": "\u201cAngel Rose estis nia direktoro pri rilatoj kun dulingvaj komunumoj. S\u0302i ege fieris esti transgenra nau\u0306atla ino kaj partopreni en grupo enradikita en la lingvo nawat\u201d, diris Xemi."}, {"text_idx": "#000021", "text": "La kolektivo Angel Rose kreas artajn teatraj\u0302ojn, kiuj engag\u0302igas nawat-ajn kaj transgenrajn artistojn. Du el la lastaj prezentoj estas Siwayul (Heart of a Womxn [en] au\u0306 Koro de Virino) kaj la Kosmaj G\u0302emeloj [en]. Tra la jaroj, la kolektivo kreis teatraj\u0302ojn por la transgenra indig\u0302ena komunumo, inkluzive de trilingva teatraj\u0302o nomita SIJSIWAYULU, tradukita kiel \u201cTransgenraj Inoj\u201d, diras Xemi:"}, {"text_idx": "#000022", "text": "En los espacios, aseguramos que la comunidad Trans sea celebrada, y que puedan participar con su persona completa, mente, cuerpo, y espi\u0301ritu."}, {"text_idx": "#000023", "text": "En c\u0302i tiuj spacoj ni certigas ke la transgenrula komunumo estas celebrata kaj ke g\u0302i povas partopreni kun sia kompleta estaj\u0302o: menso, korpo kaj spirito."}, {"text_idx": "#000024", "text": "En 2020, la kolektivo Angel Rose fondis virtualan lernejon pri la lingvo nawat [na, en kaj es] kun la celo revigligi [eo] la preskau\u0306 malaperintan indig\u0302enan lingvon."}, {"text_idx": "#000025", "text": "La lingvolecionoj celas kaj transgenrulojn kaj cisgenrulojn [eo] kiuj subtenas la transgenrulan komunumon. La nomo de la lernejo estas Tamachtiluyan Shuchikisa An Nawat, kio tradukeblas kiel \u201clernejo nawat florigas nun\u201d."}, {"text_idx": "#000026", "text": "Abrimos nuestra escuela virtual con la meta de crear espacios alternativos para las comunidades Trans, Cuir, Inglesparlante, y migrante en la Dia\u0301spora y en El Salvador. Muchos espacios virtuales de aprendizaje del idioma Nawat son transmisogynistia, anti-Indigena, y solamente en Castellano."}, {"text_idx": "#000027", "text": "Ni malfermis nian virtualan lernejon por krei alternativajn spacojn por la transgenrula, kvira [eo], anglaparolanta kaj migranta komunumoj en la diasporo kaj en Salvadoro. Multaj el la virtualaj lernospacoj pri la lingvo nawat estas transfobiaj kaj mizoginaj, kontrau\u0306indig\u0302enaj kaj uzas sole la hispanan lingvon por instrui."}, {"text_idx": "#000029", "text": "Civitanaj komunikilojIndig\u0302enojRajtoj je seksa diverseco (GLAT)Rising Voices"}, {"text_idx": "#000033", "text": "Ilustritaj vortoj kiuj ligas Salvadoron kun g\u0302iaj afrikaj radikoj"}, {"text_idx": "#000035", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000041", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]